Ég hef haft það að venju á lífsleiðinni að setja mér stefnu og markmið sé þess kostur , hvort sem það er í starfi eða félagsmálum . Það þarf nokkra staðfestu til að vera í félagsskap sem Rótarý í svo langan tíma , óttinn að þetta verði vani án tilgangs er viðvarandi hugsun . Fyrstu árin hafði ég ekki hugmynd hvað Rótarý eiginlega var , það var enginn sem sagði mér neitt um það , kom á fundi borðaði minn mat , borgaði minn skatt , hlustaði á erindi og búið . En með tímanum breyttist þetta , ég kynntist nýju fólki , eignaðist félaga , frábær erindi . Eftir hvert fékk ég skilning á hvað Rótarý stóð fyrir , og margt í þeim efnum hefur horft til betri vegar . Ég hef lagt fram stefnuskrá forseta til stjórnar , og i henni er þættir um eflingu kynningar á Rótarýhreyfingunni , sumt til langs tíma , sem inniheldur m.a. eftirfarandi : Það fyrsta í þessari stefnuskrá er að koma fyrir Rótarý útsýnisskífu á Helgafell , og hefur Bæjarstjórn Hafnafjarðar þegar samþykkt ósk stjórnar um þessa framkvæmd . Samfélagsnefnd hefur tekið til starfa undir stjórn Tryggva Jónssonar og félaga sem munu stýra þessu verki . Hann mun gefa nánari upplýsingar á klúbbþingi í sept . Þúsundir ferðalanga ganga á Helgafell árlega , nafn klúbbsins mun greipast í huga þeirra til frambúðar . það er megin skylda klúbbsins að gera okkur sýnileg í samfélaginu . Ég hef ekki áhyggjur af fjármögnun verksins , það er bara vinna fyrir okkur félagana . Til upprifjunar má geta þess að Tryggvi mun feta í fótspor föður síns , Jóns Bergsonar látins félaga okkar , en hann var drifkrafturinn ásamt félögum sínum að Rótarý útsýnis skífunni okkar á Ásfjalli . Á síðasta fræðslumóti Rótarý kom fram bæklingur varðandi „ heilsufarskönnun “ ( Hver er persónuleg afstaða þín til innra starfs hjá þínum klúbbi ) . Nú verður „ heilsukönnunin “ færð yfir í rafrænt form á næstunni , þannig að hann verður aðgengilegur öllum klúbbum á landinu og klúbbfélagar geta svarað spurningunum heima í stofu án nafns . Að mínu áliti er nauðsynlegt að gera slíka könnun , bæði til að fá hugmyndir frá félögum , og vita hvar veiku og sterku þættir í klúbbnum liggja , og stjórna samkvæmt því . Þar sem ég er vélfræðingur , er það fyrsta verk hjá vélfræðingnum er hann tekur við vélstjórn um borð í skipi , að fara yfir dagbókina til að sjá heilsufar vélarinnar . Skógræktin : Í Skógræktinni er mikið verk að vinna , sem verður undir stjórn Trausta Sveinbjörnssonar og félaga . Þar þarf að grisja , laga göngustíga og koma á föstum fjölskyldu degi í lundinum okkar . Í skógrækinni þurfa allir félagar að leggja hönd á plóg . Rótarý dagurinn : Rótarý dagurinn er að verða fastur liður í starfseminni . Forseti hefur lagt það fram sem umræðuefni að fá samtal við aðra klúbba hér í bæ t.d. með samvinnu um Rótarý daginn . Það má vera einnig verkefni okkar að hafa meiri samneyti við klúbbana hér í Firðinum , og hvað við gætum gert saman . Forseti Straums hefur haft samband um meiri samvinnu . Ferðanefnd hefur hafið störf undir stjórn Magnúsar Ægis Magnússonar og hans félaga . Með m.a. ferðar vestur á firði næsta sumar + ýmislegt annað . Skemmtinefnd undir forsæti Guðrúnar Randalin og hennar félaga hefur tekið til starfa og fastsett árshátíð þann 13. okt n.k . Samfélagsmiðlar Hvað er Rótarý ? Rótarý er alþjóðleg hreyfing fólks úr viðskipta - og atvinnulífi og opinberri þjónustu sem stendur fyrir mannúðar - og menningarstarfi , stuðlar að sem bestu siðgæði í öllum starfsgreinum og hvetur til góðvildar og friðar í heiminum .